Àrea natural de La Victòria | +Mallorca, la revista de Mallorca
Àrea natural de La Victòria
L’àrea protegida del Puig de la Victòria, amb una extensió de 1.198 hectàrees, és un bell espai natural en forma de península que separa la Badia de Pollença i la Badia d’Alcúdia.
Està culminada per un conjunt d’elevacions com: el Puig de la Victòria (445 m.), El Puig des Romaní (387 m.), La Penya Rotja (354 m.) i Sa Talaia Vella (349 m.).
La costa és rocosa i en gran part està formada per penya-segats; a la part de la Badia de Pollença es poden trobar algunes platges petites com la de s’Illot, tranquil·la i amb zona de berenador, i cap a la Badia d’Alcúdia hi ha el Coll Baix, una bella platja de còdols rodats.
Els valors naturals de la zona són molt destacables ja que hi ha espècies de flora i fauna amb comunitats animals de tot tipus, des de les de ribera marina a les de muntanya.
Hi predomina la vegetació de magnífics pinars, garrigues i un sotabosc d’ullastres. Abunden el xiprer, el romaní i el margalló, l’única palmera d’origen europeu.
A la costa es poden observar aus marines com la gavina i el corb marí. Una de les espècies més amenaçades de la nostra fauna, l’Águila Pescadora (Pandion haliaetus) nidifica en aquesta zona. També s’observen diferents espècies de falcons i nombroses aus típiques dels pinars i garrigues.
La Penya Roja constitueix una fortalesa natural gairebé inexpugnable, està a uns 440 metres d’altura i rep aquest nom pel seu color ocre-vermellós. Aquí s’emplaçava una torre construïda el 1603, que va ser abandonada i substituïda per Sa Talaia d’Alcúdia, la més alta de Mallorca.
A uns 7 km d’Alcúdia i abans d’arribar a la Penya Roja o “penya del Migdia”, situada a la península de Cap des Pinar es localitza l’Ermita de La nostra Senyora de la Victòria que va ser restaurada al segle XVII.
PreviousPeix «a lo fra roger», farcit i al forn
NextMagatzems el ÀGuila I Can Forteza Rey, dos exemples de modernisme a Palma
Excursió: Cova de Ses Bruixes